****

R E P U B L I K A H R V A T S K A

VARAŽDINSKA ŽUPANIJA

GRAD VARAŽDINSKE TOPLICE

GRADSKO VIJEĆE

KLASA: 325-02/25-01/1

URBROJ: 2186-26-01-25-1

Varaždinske Toplice, dana listopada 2025. godine

Na temelju članka 97.a stavka 2. Zakona o vodama („Narodne novine“ broj 66/19, 84/21 i 47/23) i članka 31. Statuta Grada Varaždinskih Toplica („Službeni vjesnik Varaždinske županije“, broj: 10/21), Gradsko vijeće Grada Varaždinskih Toplica, na sjednici održanoj dana 2025. godine donosi

# ODLUKU

**o lokaciji, održavanju i godišnjem planu uzorkovanja vode namijenjene za ljudsku**

**potrošnju koja se koristi na javnim slavinama na području Grada Varaždinskih Toplica**

**Članak 1.**

Ovom Odlukom se utvrđuju:

1. lokacije uzorkovanja vode koja se koristi na javnim slavinama na području Grada Varaždinskih Toplica,
2. plan uzorkovanja vode na javnim slavinama,
3. ovlašteni laboratorij za uzorkovanje i analizu vode,
4. rok za dostavu analize uzorkovanja vode,
5. rok provedbe uzorkovanja i analize vode na javnim slavinama,
6. obveza održavanja javnih slavina,
7. osiguranje financijskih sredstava.

## Članak 2.

Javne slavine na području Grada Varaždinskih Toplica nalaze se na sljedećim lokacijama:

1. Ulica braće Radić 9
2. Trg Republike Hrvatske bb
3. Ulica grada Vukovara bb

## Članak 3.

Godišnji plan uzorkovanja vode namijenjene za ljudsku potrošnju koja se koristi na javnim slavinama, uključujući slavine na sustavu javne vodoopskrbe na području Grada Varaždinskih Toplica, predviđa uzorkovanje jedan (1) put godišnje.

## Članak 4.

Uzorkovanje vode namijenjene za ljudsku potrošnju koja se koristi na javnim slavinama na sustavu javne vodoopskrbe i analizu, Grad Varaždinske Toplice će provoditi u suradnji s ovlaštenim laboratorijem.

## Članak 5.

Ovlašteni laboratorij dužan je za svako pojedinačno uzorkovanje dostaviti analizu vode najkasnije 15 dana od dana uzorkovanja.

## Članak 6.

Rok za provedbu uzorkovanja i dostavu analize vode namijenjene za ljudsku potrošnju koja se koristi na javnim slavinama na području Grada Varaždinskih Toplica, za svaku kalendarsku godinu je do 31. prosinca tekuće godine.

## Članak 7.

Poslove održavanja javnih slavina iz članka 2. ove Odluke obavlja nadležni isporučitelj vodnih usluga.

## Članak 8.

Financijska sredstva za provedbu ove Odluke osigurat će se u proračunu Grada Varaždinskih Toplica.

## Članak 9.

Ova Odluka stupa na snagu osmog dana od dana njezine objave u „Službenom vjesniku Varaždinske županije“.

PREDSJEDNIK

GRADSKOG VIJEĆA

## Josip Hajduk, bacc. ing. aedif.